da en da nl ca da da da es da da da da da da da da da da da da da da da en da da da da da da da da da da da da da da en en da sv da da de da de nb nb da nb da da de da da da nb da da da en en nb da da da nl da en da da es nl da
SDU-forskere: Trafikstøj øger risikoen for demens | Syddansk Universitet
9.9.2021 09:17:51 CEST | Syddansk Universitet
Data fra to millioner danskere dokumenterer for første gang i verden, at der er sammenhæng mellem trafikstøj og udvikling af demens. Studiet er banebrydende og publiceres i dag i det anerkendte tidsskrift British Medical Journal
Manuella Lech Cantuaria, ph.d på Mærsk McKinney-Møller Instituttet på SDU, offentliggør i dag resultaterne fra et stort forskningsprojekt i British Medical Journal. Studiet viser en tydelig sammenhæng mellem trafikstøj og demens.
Hvis du over en længere periode bliver udsat for støj fra en nærliggende vej eller jernbane, så har du en markant højere risiko for at udvikle demens. Og jo højere støjen er, jo mere stiger risikoen for at du udvikler demenssygdomme.
Det viser et stort dansk forskningsprojekt, hvor forskere fra Syddansk Universitet sammen med forskere fra Roskilde Universitet, OUH og Københavns Universitet påviser en sammenhæng mellem støj og udvikling af demenssygdomme som Alzheimers.
Det danske forskningsresultat bliver torsdag offentliggjort i det anerkendte tidsskrift British Medical Journal.
Forskningsresultaterne viser bl.a., at man har en 27 procent forhøjet risiko for at udvikle Alzheimers og 18 procent forhøjet risiko generelt for at udvikle demens, hvis man over en årrække eksponeres for trafikstøj over 55 decibel sammenlignet med mindre end 40 decibel. Ser man på antallet af demenstilfælde i 2017 betyder det, at ud af de 8475 tilfælde kan de 1216 knyttes til trafikstøj.
- Jeg er overrasket over resultatet, fordi vi for første gang påviser en sammenhæng mellem trafikstøj og udvikling af demens. Der er tidligere lavet undersøgelser, men de var mindre og ikke konsistente, siger Manuella Lech Cantuaria, ph.d på Mærsk McKinney-Møller Instituttet og Det Kliniske Institut på SDU.
Den 32-årige brasilianer, der har stået i spidsen for forskningsarbejdet, håber, at resultaterne kan bane vejen for yderligere forskning på området til gavn for folkesundheden.
- Vi vil gerne være med til at øge fokus på de sundhedsmæssige risici, der kan være forbundet med at være udsat for støj, som ikke bare er et irritationsmoment, men også er skadeligt for dit helbred.
Støj kan gøre dig syg
Forskningsprojektet med sundhedsdata fra knap to millioner danskere sammenholdt med adresse og boligforhold i perioden 2004 til 2017 dokumenterer dermed for første gang en sammenhæng mellem trafikstøj og udvikling af demens.
Forskningen er den største af sin art i verden og viser en øget risiko for udvikling af demens – især Alzheimers – for personer, der eksponeres for støj fra veje og tog. Sundhedsdata fra alle danskere over 60 år sammenholdes med registeroplysninger om adresse og den trafikstøj, de er eksponeret for.
- Det er skræmmende, men jeg håber også, at vores resultater kan være med til at øge forskningen på området og påvirke udviklingen, så man tager højde for det i byplanlægning, og når man skal gøre brug af støjregulering som afskærmning ved motorveje, støjdæmpende asfalt eller nedsættelse af farten på strækninger, siger Manuella Lech Cantuaria.
Der er lavet lidt forskning om trafikstøj og demens, men de danske resultater påviser, at støj ligesom hjertekarsygdomme og dårlig livsstil også spiller en stor rolle i udviklingen af demens.
Stort potentiale i at forebygge demens
- Vi viser en sammenhæng mellem støj og demens, hvor hypotesen er at, at det er støjen, der stresser kroppen og udløser dårlig søvn. Det skaber en træthed, som igen udløser mere stress og øger risikoen for at man udvikler demens. Og jo højere støj, jo mere stiger risikoen, siger lektor ved Det Kliniske Institut på SDU, Jesper Hvass Schmidt, som oprindeligt var med til at starte forskningen.
Han er også overlæge og forskningsansvarlig på Øre-Næse-Halskirurgisk/Høreklinikken på OUH.
- Forskningsresultater som de her er helt essentielle, fordi de indikerer, at støj er et problem for folkesundheden. Det er afgørende, når politikerne skal overveje eksempelvis udbygninger af vejnettet og støjafskærmning i den forbindelse, siger han.
Der er tale om en databaseret observationsundersøgelse, som ikke fastslår årsagen – men dokumenterer en sammenhæng, som ifølge forskerne gør, at samfundet er nødt til at undersøge sammenhængen endnu mere i ny forskning.
På Roskilde Universitet understreger adjungeret professor Mette Sørensen, ekspert i trafikstøj, at resultaterne fra det tre år lange projekt kan bane vejen for endnu mere tiltrængt forskning på området.
- Vores resultatet giver os potentielt helt nye muligheder for at forebygge demens. Hvis konklusionen genfindes i fremtidige studier, er der et stort potentiale for forebyggelse af demens, da cirka 30 procent af alle danskere er udsat for vejstøj, der overstiger Miljøstyrelsens grænseværdi på 58 decibel, siger hun.
Jane Thoning CallesenAfdelingschef, TEK KommunikationSyddansk Universitet / Te University of Southern Denmark
Manuella Lech Cantuaria, ph.d på Mærsk McKinney-Møller Instituttet på SDU, offentliggør i dag resultaterne fra et stort forskningsprojekt i British Medical Journal. Studiet viser en tydelig sammenhæng mellem trafikstøj og demens.
Læs hele undersøgelsen her
Information om Syddansk Universitet
Manuella Lech Cantuaria, hovedforfatter på forskningsrapporten. Mobil: 27211181
Ellen Raben Pedersen, lektor på Mærsk McKinney-Møller Instituttet, SDU. Telefon 65507379 / 27266664
Jesper Hvass Schmidt, lektor og ph.d, Det Kliniske Institut, SDU, og forskningsansvarlig overlæge på Øre-Næse-Halskirurgisk/Høreklinikken på OUH. Mobil: 26700365
Jakob Haugaard Christiansen, journalist på SDU. Mobil: 40315261
Følg pressemeddelelser fra Syddansk Universitet
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Syddansk Universitet
Spionage- og sikkerhedseksperter er samlet på Langeland5.10.2022 15:50:06 CEST | Pressemeddelelse
Forholdet mellem Vesten og Ruslands ledelse er elendigt, og det var det også under Den Kolde Krig. Hvad det betød for sikkerheden i Europa og spionagen mellem landene er et af de temaer, som 40 internationale eksperter diskuterer på Langelandsfortet lige nu.
Mette Raunkiær, ny professor i rehabilitering og palliation3.10.2022 12:28:32 CEST | Pressemeddelelse
Mette Raunkiær udnævnes i til professor i rehabilitering og palliation i primærsektor ved REHPA, Videncenter for Rehabilitering og Palliation, Odense Universitetshospital og Syddansk Universitet.
Kunstig blodåre skal forhindre tillukning og betændelse27.9.2022 12:05:35 CEST | Pressemeddelelse
Forskere fra SDU og Odense Universitetshospital vil udvikle en revolutionerende kunstig blodåre. EU støtter projektet med 40 millioner kroner.
SDU-drones to secure property rights for Sierra Leone23.9.2022 14:21:46 CEST | Press release
Using drones, researchers from SDU are in Sierra Leone these days to measure land for registers. Te World Bank has donated USD 41 million to te work, in a pilot project with Engineers Without Borders. Te goal is to secure te property rights of te local population in one of te world's poorest countries, where te land has high value for plantation management and extraction of raw materials.
Med støtte fra Verdensbanken: Danske droner måler matrikler i Sierra Leone23.9.2022 14:10:36 CEST | Pressemeddelelse
I Sierra Leone har man ikke skøder, som vi kender det fra Danmark. Et hold droneforskere fra SDU befinder sig lige nu i det afrikanske land, hvor de hjælper med at opmåle matrikler i et pilotprojekt med Ingeniører Uden Grænser. Verdensbanken har doneret 41 millioner dollars til satsningen, som skal sikre ejendomsretten i et af verdens fattigste lande, hvor jorden har høj værdi til plantagedrift og udvinding af råstoffer.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022